CELEX: 32020D1491
Language: lv
Date: 2020-10-12 00:00:00
Title: Padomes Lēmums (ES) 2020/1491 (2020. gada 12. oktobris) par nostāju, kas Eiropas Savienības vārdā jāieņem EPN komitejā, kura izveidota ar Ekonomisko partnerattiecību pagaidu nolīgumu starp Kotdivuāru, no vienas puses, un Eiropas Kopienu un tās dalībvalstīm, no otras puses (“nolīgums”), attiecībā uz šķīrējtiesnešu saraksta pieņemšanu

16.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 343/13
               
            
         PADOMES LĒMUMS (ES) 2020/1491
         (2020. gada 12. oktobris)
         par nostāju, kas Eiropas Savienības vārdā jāieņem EPN komitejā, kura izveidota ar Ekonomisko partnerattiecību pagaidu nolīgumu starp Kotdivuāru, no vienas puses, un Eiropas Kopienu un tās dalībvalstīm, no otras puses (“nolīgums”), attiecībā uz šķīrējtiesnešu saraksta pieņemšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Ekonomisko partnerattiecību pagaidu nolīgumu starp Kotdivuāru, no vienas puses, un Eiropas Kopienu un tās dalībvalstīm, no otras puses (1) (turpmāk “nolīgums”), Savienības vārdā tika parakstīts saskaņā ar Padomes Lēmumu 2009/156/EK (2), un to provizoriski piemēro kopš 2016. gada 3. septembra.
                  
               
                     (2)
                  
                  
                     Saskaņā ar nolīguma 64. panta 1. punktu EPN komiteja izveido to personu sarakstu, kuras vēlas un spēj darboties par šķīrējtiesnešiem (turpmāk “šķīrējtiesnešu saraksts”).
                  
               
                     (3)
                  
                  
                     EPN komitejai tās nākamajā ikgadējā sanāksmē būtu jāpieņem lēmums, ar ko saskaņā ar nolīguma 64. panta 1. punktu izveido šķīrējtiesnešu sarakstu.
                  
               
                     (4)
                  
                  
                     Ir lietderīgi noteikt nostāju, kas Savienības vārdā ir jāieņem EPN komitejā, jo lēmums par šķīrējtiesnešu saraksta izveidi būs saistošs Savienībai.
                  
               
                     (5)
                  
                  
                     Tādēļ Savienības nostājas EPN komitejā pamatā vajadzētu būt pēdējās minētās lēmuma projektam,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Eiropas Savienības vārdā ir jāieņem EPN komitejā, kura izveidota ar Ekonomisko partnerattiecību pagaidu nolīgumu starp Kotdivuāru, no vienas puses, un Eiropas Kopienu un tās dalībvalstīm, no otras puses, pamatā ir EPN komitejas lēmuma, ar ko pieņem to personu sarakstu, kuras vēlas un spēj būt par šķīrējtiesnešiem, projekts (3).
         
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2020. gada 12. oktobrī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 59, 3.3.2009., 3. lpp.
         
         
            (2)  Padomes Lēmums 2009/156/EK (2008. gada 21. novembris), lai parakstītu un provizoriski piemērotu Ekonomisko partnerattiecību pagaidu nolīgumu starp Kotdivuāru, no vienas puses, un Eiropas Kopienu un tās dalībvalstīm, no otras puses (OV L 59, 3.3.2009., 1. lpp.).
         
            (3)  Skatīt dokumentu ST 10614/20, kas atrodams http://register.consilium.europa.eu.